મણિશંકર અને કોંગ્રેસ પર બોલતા પીએમ મોદીએ કહ્યું કે "તમે અમને ગધેડા કીધા, તમે અમને ગંદી નાલીના કીડા કીધા, તમે અમને નીચ જાતિના કીધા, તમે અમને નીચ કીધા પણ અમે અમારા સંસ્કાર અનુસાર જ જીવવા ટેવાયેલા છીએ. 18 મી તારીખે મતપેટીઓ બતાવશે કે ગુજરાતના સંતાન માટે આ પ્રકારની ભાષા વાપરો એનો બદલો ગુજરાત કેવી રીતે લેતું હોય છે. 9 મી અને 14 મી તારીખે આપણે કમળનું બટન દબાવીને ઉચ્ચ કામ કરીને આપણે બતાવીએ, નીચનો જવાબ આજ હોઈ શકે. સાથે જ તેમણે ભાજપના વિકાસ કાર્યો પણ આ પ્રસંગે ગણાવ્યા અને કહ્યું કે અમારી સરકારે કાપડ અને હીરા ઉદ્યોગ માટે મૈત્રીપૂર્ણ નીતિઓ બનાવી છે જેમાં સુરત મોખરે છે.